Vakarų Mašonalandas
Vakarų Mašonalandas (angl. Mashonaland West Province) – Zimbabvės provincija šalies vakaruose. Plotas siekia 57 441 km² ir 2002 m. gyveno maždaug 1,2 milijono gyventojų. Sostinė – Činhojis. Ribojasi: rytuose – Vidurio Mašonalandas ir Rytų Mašonalandas, šiaurės vakaruose – Zambija, pietuose – Midlandsas, vakaruose – Šiaurės Matabelelandas ir Midlandsas, Šiaurinę Vakarų Mašonalando sieną sudaro statūs Zambezės krantai. Žemės čia nederlingos, menkai apgyvendintos, kai kur gyventojų nėra visai. Tokiose žemėse yra nacionaliniai parkai. Vienintelė stambi įmonė šiaurėje tėra ant Zambezės pastatyta Karibos HE. Šiaurėje yra du miestai – Kariba ir Karojis (Karoi). Pietinė provincijos dalis, skirtingai nei šiaurinė, derlinga, tankiai apgyvendinta (miestai Kagoma, Čegutu ir kiti). Žemės ūkis joje sparčiai vystosi. Ši agrarinė provincijos dalis arti šalies sostinės Hararės, tad čionai pritraukiama dalis sostinės regiono darbo jėgos pertekliaus.